
ŠAKIŲ RAJONO SAVIVALDYBĖS ADMINISTRACIJOS 2025 METŲ VEIKLOS PLANO
ATASKAITA


Šakių rajono savivaldybės administracijos 2025 metų veiklos plano ataskaita parengta pagal rajono savivaldybės administracijos 2025 metų strateginį veiklos planą, patvirtintą Šakių rajono savivaldybės administracijos 2025 m. kovo 17 d. įsakymu Nr. AT-202 „Dėl Šakių rajono savivaldybės administracijos 2025 metų veiklos plano tvirtinimo“ (su vėlesniais 2025 m. birželio 23 d. įsakymo Nr. AT-408, 2025 m. rugpjūčio 22 d. įsakymo Nr. AT-522, 2025 m. rugsėjo 23 d. įsakymo Nr. AT-590, 2025 m. spalio 31 d. įsakymo Nr. AT-687, 2025 m. lapkričio 25 d. įsakymo Nr. AT-751, 2025 m. gruodžio 29 d. įsakymo Nr. AT-816 papildymais), Šakių rajono savivaldybės 2025–2027 metų strateginį veiklos planą, patvirtintą Šakių rajono savivaldybės tarybos 2025 m. vasario 21 d. sprendimu Nr. T-21 „Dėl Šakių rajono savivaldybės 2025–2027 metų strateginio veiklos plano patvirtinimo“ (su vėlesniais 2025 m. balandžio 18 d. sprendimo Nr. T-122, 2025 m. birželio 20 d. sprendimo Nr. T-169, 2025 m. liepos 25 d. sprendimo Nr. T-197, 2025 m. rugsėjo 19 d. sprendimo Nr. T-233, 2025 m. spalio 24 d. sprendimo Nr. T-254, 2025 m. lapkričio 21 d. sprendimo Nr. T-287, 2025 m. gruodžio 19 d. sprendimo Nr. T-309 papildymais) ir strateginį veiklos planą sudarančias rajono savivaldybės veiklos 2025–2027 metų programas, patvirtintas Šakių rajono savivaldybės mero 2025 m. sausio 7 d. potvarkiu Nr. MT-5 „Dėl Šakių rajono savivaldybės programų sąrašo patvirtinimo“: Teritorijų vystymo ir ekonominės aplinkos gerinimo (kodas 001), Švietimo, sporto ir kultūros puoselėjimo (kodas 002), Sveikatos stiprinimo ir socialinės integracijos didinimo (kodas 003), Valdymo (kodas 004) programas.
Savivaldybės administracijos metinio veiklos plano ataskaitą parengė Šakių rajono savivaldybės mero potvarkiu paskirti rajono savivaldybės programų koordinatoriai ir už programas atsakingi asmenys pagal kuruojamas programas. Vadovaujantis Strateginio planavimo Šakių rajono savivaldybėje organizavimo tvarkos aprašu, patvirtintu Šakių rajono savivaldybės tarybos 2023 m. balandžio 21 d. sprendimu Nr. T-143 „Dėl strateginio planavimo Šakių rajono savivaldybėje organizavimo tvarkos aprašo patvirtinimo“, parengta Šakių rajono savivaldybės administracijos 2025 metų veiklos plano ataskaita. 
Informaciją apie Šakių rajono savivaldybės administracijos 2025 metų veiklos plano, uždavinių, priemonių įvykdymą pagal priskirtą skirti rajono savivaldybės programų koordinatoriai ir už programas bei metinių veiklos planų rengimą atsakingi asmenys pagal kuruojamas programas, užpildydami Šakių rajono savivaldybės administracijos 2025 m. veiklos plano ataskaitą per rajono savivaldybės administracijoje Strateginio planavimo informacinę sistemą.
Šakių rajono savivaldybės administracijos 2025 metų veiklos plano ataskaitą sudaro dvi dalys: bendroji dalis ir veiklos plano dalis, kuri pateikiama lentelėse.
Surinkta, suformuota per Strateginio planavimo informacinę sistemą, informacija pateikiama Šakių rajono savivaldybės administracijos 2025 metų veiklos plano ataskaitoje.


ŠAKIŲ RAJONO SAVIVALDYBĖS ADMINISTRACIJOS 2025 METŲ VEIKLOS PLANO ATASKAITOS BENDROJI DALIS

TERITORIJŲ VYSTYMO IR EKONOMINĖS APLINKOS GERINIMO PROGRAMOS (001) 2025 METŲ VEIKLOS PLANO ATASKAITA

Teritorijų vystymo ir ekonominės aplinkos gerinimo programa (001) įgyvendino Šakių rajono savivaldybės 2025–2035 metų strateginiu plėtros plano 01 tikslo Skatinti ekonominę plėtrą ir užtikrinti teritorijų vystymą ir šio tikslo uždavinių Pagerinti investicijų pritraukimo ir verslo plėtros sąlygas (01-01), Pagerinti ūkininkavimo sąlygas, padidinti ūkininkų konkurencingumą (01-04), Tvariai plėtoti teritoriją, išsaugoti kraštovaizdį ir ekosistemas (01-05), Gerinti aplinkos kokybę, modernizuojant inžinerinę infrastruktūrą (01-06), Užtikrinti švarią aplinką, plėtoti žiedinės ekonomikos principus (01-07), Tolygiai plėtoti žaliąją energetiką, sumažinti energijos vartojimą (01-08), Pagerinti teritorijos junglumą, viešojo transporto paslaugų prieinamumą ir patrauklumą  (01-09) įgyvendinimo.
Programa sudarė tinkamas sąlygas rajono ekonominei, socialinei plėtrai ir skirtingų veiklos sričių darnumui, integralumui. Jos įgyvendinimas prisidėjo prie gamtinės, gyvenamosios ir ekonominės aplinkos kokybės gerinimo (aplinkos saugojimo ir puoselėjimo, ekologiškai mąstančios visuomenės ugdymo, geriamojo vandens ir nuotekų tvarkymo paslaugų prieinamumo, eismo saugumo ir tvarumo ir kt.).
Programa lemia kompleksinės veiksnių, aktualių esamiems ir būsimiems (potencialiems) Šakių rajono savivaldybės gyventojams ir ūkio subjektams, pasiūlos kokybę ir kiekybę, tokiu būdu užtikrinant Šakių rajono gamtinės, socialinės ir ekonominės aplinkos balansą, ir gerėjantį Šakių rajono įvaizdį bei didėjantį patrauklumą.
Programa apėmė 4 uždavinius:
001-01 Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams;
001-02 Formuoti šiuolaikinę susisiekimo infrastruktūrą;
001-03 Plėtoti verslo ir žemės ūkio skatinimo įrankius, paslaugų verslui ir ūkininkavimui pasiūlą ir aktualumą;
001-04 Suformuoti infrastruktūrines prielaidas verslo steigimuisi ir plėtrai.

TERITORIJŲ VYSTYMO IR EKONOMINĖS APLINKOS GERINIMO PROGRAMOS (001) 2025 METŲ VEIKLOS PLANO UŽDAVINIAI, PRIEMONĖS


1 lentelė. Teritorijų vystymo ir ekonominės aplinkos gerinimo (kodas 001) programos uždaviniai, priemonės.
	Programos uždavinio, priemonės kodas ir požymis
	Uždavinio, priemonės pavadinimas

	1
	2

	001-01 (T)
	Uždavinys: Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams

	001-01-01 (TP)
	Priemonė: Kryptingo ir pagrįsto teritorijų planavimo užtikrinimas

	001-01-02 (TP)
	Priemonė: Gyvenamųjų teritorijų plėtra ir atitikties gyventojų poreikiams didinimas

	001-01-03 (TP)
	Priemonė: Energijos gamybos, tiekimo ir vartojimo efektyvumo didinimas

	001-01-04 (TP)
	Priemonė: Aplinkotvarkos ir atliekų tvarkymo sistemos gerinimas

	001-01-05 (TP)
	Priemonė: Vandentvarkos infrastruktūros vystymas

	001-01-06 (TP)
	Priemonė: Ekosistemų išsaugojimas ir pusiausvyros palaikymas

	001-01-07 (TP)
	Priemonė: Teritorinio vystymosi užtikrinimas įgyvendinant projektus

	001-01-08 (TP)
	Priemonė: Savivaldybių aplinkos apsaugos rėmimo specialiosios programos priemonių įgyvendinimas

	001-02 (T)
	Uždavinys: Formuoti šiuolaikinę susisiekimo infrastruktūrą

	001-02-01 (TP)
	Priemonė: Kelių ir gatvių kokybės užtikrinimas

	001-02-02 (TP)
	Priemonė: Darnaus judumo elementų diegimas ir plėtra

	001-03 (T)
	Uždavinys: Plėtoti verslo ir žemės ūkio skatinimo įrankius, paslaugų verslui ir ūkininkavimui pasiūlą ir aktualumą

	001-03-02 (TP)
	Priemonė: Sąveikos su verslo subjektais ir pagalbos prioritetinėms ekonomikos sritims plėtra

	001-04 (T)
	Uždavinys: Suformuoti infrastruktūrines prielaidas verslo steigimuisi ir plėtrai

	001-04-01 (TP)
	Priemonė: Pramonės ir komercinių teritorijų vystymas

	001-04-02 (TP)
	Priemonė: Ūkininkavimui būtinų infrastruktūrinių prielaidų užtikrinimas


001-01 uždaviniu buvo siekiama kryptingai, pagrįstai ir racionaliai vystyti Šakių rajono savivaldybės gyvenamųjų vietovių teritorijas, viešąsias erdves, puoselėti gyvenamąją aplinką, mažinti neigiamą poveikį aplinkai, užtikrinti Šakių rajono savivaldybės teikiamų komunalinių paslaugų aukštą kokybę ir nepertraukiamą tiekimą, kraštovaizdžio tvarkymą ir išsaugojimą, ypač kultūriniu, socialiniu aspektu reikšmingose vietovėse, taip pat užtikrinti ekonominį stabilumą, taip pat teikiant institucinę ir finansinę pagalbą, prisidėti prie subalansuoto pažangaus žemės ūkio ir vietos specifika pagrįsto turizmo vystymosi.
Uždavinio įgyvendinimui buvo skirtos 8 priemonės:
Kryptingo ir pagrįsto teritorijų planavimo užtikrinimas (001-01-01), kurios apimtyje numatoma sukurti tvarų skaitmeninį ir planinį pagrindą pagrįstam Šakių rajono savivaldybės teritorinių išteklių vystymui, kuriant ir atnaujinant geoferencinius pagrindus, tvarkant erdvinius dokumentus, atliekant teritorijų planavimo funkcijas. Priemonė apėmė šias veiklas: Geoinformacinės sistemos kūrimas ir plėtra -  2025 m. buvo suderinti 561 inžinerinės infrastruktūros planai bei parengtas – esamos būklės analizės įvertinimas Šakių miesto su priemiesčiais bendrojo plano su Gis sistema keitimo bei Šakių rajono bendrojo plano keitimo;
Gyvenamųjų teritorijų plėtra ir atitikties gyventojų poreikiams didinimas (001-01-02) buvo vykdomas, siekiant urbanizuotose teritorijose sukurti bendruomenės poreikių tenkinimui ir gyventojų saugumui užtikrinti būtinas infrastruktūrines prielaidas, kompleksiškai sutvarkant viešąsias erdves ir (arba) viešąją infrastruktūrą. Priemonė apėmė tokias veiklas kaip bendruomeninės ir (arba) viešosios infrastruktūros atnaujinimas ir plėtra, civilinės saugos infrastruktūros atnaujinimas ir plėtra, nenaudojamų pastatų nugriovimas, kapinių teritorijų ir infrastruktūros plėtra, bešeimininkių pastatų, statinių, kitos infrastruktūros objektų tvarkymas/ likvidavimas, renovuotų daugiabučių namų teritorijų tvarkymas, nenaudojamų teritorijų tvarkymas bei miesto stebėjimo sistema ir priežiūra;
Energijos gamybos, tiekimo ir vartojimo efektyvumo didinimas (001-01-03) buvo vykdomas, siekiant užtikrinti Šakių rajono savivaldybės disponuojamos infrastruktūros atitiktį energijos gamybos, tiekimo ir naudojimo efektyvumo reikalavimams, skatinant atsinaujinančių energijos išteklių naudojimą. Priemonė apėmė tokias veiklas kaip viešosios paskirties pastatų modernizavimas, didinant energijos vartojimo efektyvumą, šilumos gamybos ir tiekimo sistemų renovavimas, gatvių, kelių, viešųjų teritorijų apšvietimo modernizavimas, diegiant energiją taupančias priemones, šilumos ūkio modernizavimas, jį pritaikant atsinaujinančių ar alternatyvių išteklių naudojimui ir plėtrai; dalyvauti daugiabučių gyvenamųjų namų modernizavimo programoje (investicinių planų bei energinio naudingumo sertifikatų rengime);
Aplinkotvarkos ir atliekų tvarkymo sistemos gerinimas (001-01-04) buvo vykdomas, siekiant palaikyti švarią aplinką Šakių rajono savivaldybės teritorijoje bei didinti atliekų tvarkymo sistemos funkcionalumą. Priemonė apėmė tokias veiklas kaip aplinkotvarkos darbų seniūnijose atlikimas, komunalinių ir bešeimininkių atliekų rūšiuojamojo surinkimo pajėgumų didinimas, savavališkų sąvartynų ir aplinkos pažeidimų nustatymas ir tvarkymas, vandens telkinių ir jų pakrančių valymas ir tvarkymas, bešeimininkių gyvūnų gaudymo, karantinavimo, globos ir eutanazijos paslaugos, bešeimininkių kačių kastravimo programos vykdymas. Gyventojams priklausančių gaminių, turinčių neigiamą poveikį aplinkai darančių medžiagų (asbesto), atliekų tvarkymas;
Vandentvarkos infrastruktūros vystymas (001-01-05), kurios apimtyje buvo vykdomas Šakių rajono savivaldybės vandentvarkos sistemos atitikties gyventojų poreikiams švariam geriamajam vandeniui užtikrinimo ir Savivaldybės teritorijų užtvindinimo paviršinėmis nuotekomis grėsmių, paviršinių ir buitinių nuotekų neigiamo poveikio aplinkai minimizavimui. Priemonė apėmė tokias veiklas: vandentiekio ir nuotekų tinklų inventorizavimas, vandentvarkos objektų remonto, atnaujinimo ir plėtros darbai, nenaudojamų vandens gręžinių tamponavimas paviršinių nuotekų surinkimo ir valymo infrastruktūros rekonstravimas ir įrengimas, centralizuotos vandentvarkos infrastruktūros perėmimas;
Ekosistemų išsaugojimas ir pusiausvyros palaikymas (001-01-06) buvo vykdomas, siekiant išsaugoti unikalų Šakių rajono savivaldybės kraštovaizdį, puoselėjant Savivaldybės žinioje esantį botaninį turtą ir su juo susijusias ekosistemas. Priemonė apėmė šias veiklas: Šakių rajono savivaldybei priklausančių valstybinių miškų priežiūra, želdynų inventorizaciją.
Teritorinio vystymosi užtikrinimas įgyvendinant projektus (001-01-07): 2025 m. pagal šią priemonę buvo vykdomos pažangos ir tęstinės veiklos, apėmusios iš viso 35 projektus. 
Paveldo srityje buvo rengiamas Gelgaudiškio dvaro rūmų rūsio patalpų tvarkybos projektas, numatant jų restauravimą ir pritaikymą viešiesiems poreikiams.
Ši priemonė apėmė didžiąją dalį investicijų į rajono infrastruktūrą, finansuojamų iš Europos Sąjungos, valstybės ir savivaldybės biudžetų. Reikšminga savivaldybės biudžeto lėšų dalis 2025 m. buvo skirta projektui „Šakių „Žiburio“ gimnazijos pastato modernizavimas (energetinio efektyvumo didinimas)“.
Priemonės apimtyje taip pat įgyvendinami 2021–2027 m. ES programavimo laikotarpio pažangos lėšomis buvo finansuojami projektai, atitinkantys 2021–2030 m. nacionalinio pažangos plano tikslus ir Marijampolės regiono plėtros plane (2022–2030 m.) numatytus uždavinius. Pagrindinės projektų sritys – švietimas, sveikatos priežiūra, socialinė gerovė, turizmas ir vandentvarka.
Švietimo srityje daugiausia dėmesio skirta visos dienos mokyklų modelio diegimui ir ugdymo erdvių pritaikymui įvairių pakopų ugdymui. 2025 m. įgyvendinami projektai – „Visos dienos mokyklos įkūrimas Lukšių Vinco Grybo gimnazijoje“, „Visos dienos mokyklos įkūrimas Šakių „Varpo“ mokykloje“, „Ikimokyklinio ugdymo prieinamumo didinimas Šakių rajono savivaldybėje „Maži žingsneliai“, „Tūkstantmečio mokyklų programa“. Tolimesnės projektų veiklos bus įgyvendinamos ir 2026 m.
Sveikatos priežiūros srityje siekiama didinti ilgalaikės priežiūros paslaugų prieinamumą ir kokybę bei stiprinti sveikatos ir socialinių paslaugų integraciją. 2025 m. buvo įgyvendintas projektas „Šakių rajono mobilios komandos aprūpinimas įranga ir transporto priemone“. Kitų projektų veiklos buvo aktyviai vykdomos – spartūs infrastruktūros modernizavimo darbai vyko „Sveikatos centro sveikatos priežiūros paslaugoms teikti reikiamos infrastruktūros modernizavimas“.
Socialinės gerovės srityje siekiant mažinti teritorinius skirtumus ir plėtoti paslaugas pažeidžiamoms gyventojų grupėms, įgyvendinami projektai: „Senatvė – likimo dovana“, „Grupinio gyvenimo namų plėtra Šakių mieste“, „Apsaugotų būstų infrastruktūros plėtra Šakių rajone“, „Socialinio būsto plėtra Šakių rajone ir senyvo amžiaus asmenų gerovės didinimas, steigiant dienos užimtumo centrą „Senjorų biuras“. 2025 m. šiuose projektuose vykdytos viešųjų pirkimų procedūros, taip pat pradėti projektavimo darbai, sudarant prielaidas tolimesniam projektų įgyvendinimui.
Turizmo ir ekonominės plėtros srityje buvo skatinamas regiono patrauklumas ir ekonominis augimas, modernizuojant ir kuriant viešąją infrastruktūrą. 2025 m. vykdyti projektai „Viešosios turizmo infrastruktūros sukūrimas Šakių rajono savivaldybėje, pritaikant Sūduvos istorinius piliakalnius lankymui“, „Šakių miesto istorinis žiedas“, „Zyplių dvaro sodybos pritaikymas lankymui“, „Viešosios turizmo infrastruktūros sukūrimas, pritaikant Nemuno pakrantę lankymui“, „Dviračių takas Šakiai–Gelgaudiškis“, „Šakių rajono vandentvarkos sistemos plėtra“ projektuose pradėti projektavimo darbai, reikalingi tolimesniam įgyvendinimui. Tolesniu laikotarpiu numatomos didžiausios investicijos įgyvendinant šios srities projektus. 
Skaitmeninimo srityje 2025 m. įgyvendintas projektas „Prašymų priėmimo ir pasirašymo skaitmeniniu būdu platformos įdiegimas“, įsigyta projekto apimtyje numatyta įranga. Projekte „Šakių rajono skaitmeninės kapinių duomenų bazės sukūrimas ir administravimo procesų skaitmeninimas“ 2025 m. buvo suskaitmeninta 20 Šakių rajone veikiančių bei riboto laidojimo kapinių bei duomenys perkelti į skaitmeninę erdvę, likę darbai bus užbaigti 2026 m.
Taip pat vykdomos kitos programos veiklos, tokios kaip „Šakių rajono savivaldybės oro monitoringo stiprinimas“, „Investicijų skatinimo priemonių įgyvendinimas Marijampolės regione“. 2025 m. projekte „Šakių rajono bevariklio transporto infrastruktūros įrengimas“ panaudota reikšminga savivaldybės biudžeto lėšų dalis, skirta dviračių takų infrastruktūros įrengimui ir plėtrai.
Savivaldybių aplinkos apsaugos rėmimo specialiosios programos priemonių įgyvendinimas (001-01-08) buvo vykdomas, numatant Šakių rajono savivaldybės teritorijoje įgyvendinti aplinkos apsaugos priemones, siekiant sukurti ir išsaugoti subalansuotą bei sveiką aplinką.
Priemonė apėmė tokias veiklas kaip medžiojamųjų gyvūnų daromos žalos miškui prevencijos priemonių kompensavimas, gyventojams priklausančių gaminių, kurių sudėtyje yra neigiamą poveikį aplinkai turinčių medžiagų, atliekų tvarkymas, bešeimininkių ar pavojingų atliekų surinkimas, teršalų, išmetamų į gilesnius žemės sluoksnius savivaldybės teritorijoje, mažinimas. Buvo vykdomas invazinių Lietuvoje rūšių sąraše esančių rūšių gausos reguliavimas ir naikinimas. Taip pat buvo organizuotos aplinkosauginės edukacijos ir renginiai, įsigyti laikraščiai, žurnalai Šakių rajono mokykloms, mokyklų bibliotekoms ir darželiams. Buvo vykdoma Šakių rajono želdynų ir želdinių įsigijimas, pavojų keliančių ir sergančių medžių genėjimas bei šalinimas. Taip pat buvo įgyvendinama Savivaldybės visuomenės sveikatos rėmimo specialioji programa ir aplinkos monitoringo programa.
001-02 uždaviniu buvo siekiama Šakių rajono savivaldybėje sukurti tinkamas susisiekimo sąlygas, apimančias esamos automobilių kelių infrastruktūros tinkamos būklės palaikymą ir kokybės gerinimą, tiek pažangių darnaus judumo elementų formavimą ir integravimą į Savivaldybės susisiekimo sistemą. 
Uždavinio įgyvendinimui buvo skirtos 2 priemonės:
Kelių ir gatvių kokybės užtikrinimas (001-02-01), kurios apimtyje buvo atlikti kasmetiniai rajono kelių ir miestų, miestelių ir kaimų gatvių priežiūros darbai (žvyrkelių lyginimas greideriu, asfaltbetonio duobių remontas ir t. t.), taip pat remontuoti, rekonstruoti ir įrengti nauji rajono keliai ir kelio statiniai, miestelių ir kaimų gatvės (įskaitant saugos priemonių pėstiesiems ir dviratininkams diegimą). Priemonė apėmė šias veiklas: susisiekimo infrastruktūros atnaujinimas, plėtra ir inventorizavimas, vietinės reikšmės kelių priežiūra, žiemos tarnyba, susisiekimo komunikacijų statybos, rekonstravimo ir remonto darbai, dalyvaujant juridiniams asmenims ir ūkininkams;
Darnaus judumo elementų diegimas ir plėtra (001-02-02) buvo vykdomas, siekiant užtikrinti viešojo transporto, kaip modalinės sistemos dalies, svorio augimą ir skatinti netaršių arba mažiau taršių susisiekimo būdų formavimą. Priemonė apėmė tokias veiklas: keleivių vežimo vietiniais maršrutais organizavimas, elektromobilių pakrovimo stotelių įrengimo skatinimas, viešojo transporto parko atnaujinimas, keičiant viešojo transporto priemones netaršiomis arba mažiau taršiomis ir pan. 
001-03 uždaviniu buvo siekiama realizuoti vietos verslo plėtros perspektyvas, paskatinti verslumą ir prisidėti prie inovatyvių verslų ir ekonominės veiklos formų vystymosi, didelę reikšmę Šakių rajono savivaldybės ekonomikai turinčių sektorių, tokių kaip žemės ūkis, plėtros, taip pat sudaryti tinkamas prielaidas investavimui Šakių rajono savivaldybės teritorijoje. 
Uždavinio įgyvendinimui skirtos 3 priemonės:
Sąveikos su verslo subjektais ir pagalbos prioritetinėms ekonomikos sritims plėtra (001-03-02), kurios buvo siekiama prisidėti prie pažangaus žemės ūkio vystymo rajone. Įgyvendinant priemonę buvo vykdomos veiklos: registruojama ir išregistruojama Žemės ūkio technika vykdoma techninės apžiūros ir duomenų keitimas. 
001-04 uždaviniu buvo siekiama skatinti verslo plėtrą rajone, sukuriant verslo subjektams adekvačias infrastruktūrines sąlygas, atsižvelgiant į tai, kad didžiausią dalį darbo vietų kuria ir daugiausiai mokestinių įplaukų generuoja ūkio subjektai, kurių veikla neįmanoma be tinkamų materialinių sąlygų ir prielaidų.
Uždavinio įgyvendinimui buvo skirtos 3 priemonės:
Pramonės ir komercinių teritorijų vystymas (001-04-01), kurios apimtyje numatoma įvykdyti prisiimtus finansinius įsipareigojimus bei sudaryti galimybę finansuoti iš anksto negalimas suplanuoti išlaidas, taip pat tinkamai valdyti ir administruoti Savivaldybės žinioje esantį turtą. Priemonė apima šias veiklas: investicijoms tinkamų teritorijų išvystymo netolygumų šalinimas Savivaldybės teritorijoje, komercinės, pramoninės paskirties žemės sklypų suformavimas. 2025 m. žemės sklypų formavimas nebuvo atliktas.
Ūkininkavimui būtinų infrastruktūrinių prielaidų užtikrinimas (001-04-02), vykdyta nuolatinė melioracijos įrenginių priežiūra, pašalinta hidrotechnikos statinių (tiltų, pralaidų, užtvankų, hidromazgų, drenažo, kitų hidrotechninių statinių) avariniai gedimai, rekonstruota esami melioracijos statiniai. Priemonė apėmė tokias veiklas kaip melioracijos statinių remonto priežiūros darbai, apsemtų teritorijų melioracijos remonto darbai ir pan.;
Programos koordinatorius – Ūkio ir investicijų skyriaus vedėjas Martynas Remeikis, tel. +370 612 32 103, el. p. martynas.remeikis@sakiai.lt.
Už programą atsakingi asmenys: Iveta Ignatjevaitė, Šakių rajono savivaldybės administracijos Ūkio ir investicijų skyriaus vyriausioji specialistė, Rasa Tubutienė Šakių rajono savivaldybės administracijos Ūkio ir investicijų skyriaus vyriausioji specialistė, Irena Žemaitienė, Žemės ūkio ir kaimo reikalų skyriaus vedėja, Jurgita Bosikienė, Architektūros ir urbanistikos skyriaus vedėja, Rita Vaičiūnienė, Bendrųjų reikalų skyriaus vedėja.


[bookmark: _Hlk98768819]ŠVIETIMO, SPORTO IR KULTŪROS PUOSELĖJIMO PROGRAMOS (002)
2025 METŲ VEIKLOS PLANO ATASKAITA

Programa įgyvendino Šakių rajono savivaldybės 2025–2035 metų strateginio plėtros plano 02 tikslo Didinti švietimo ir kultūros paslaugų prieinamumą ir kokybę ir šio tikslo uždavinius Pagerinti mokinių ugdymo rezultatus, padidinti švietimo paslaugų prieinamumą ir kokybę (02-01), Pagerinti kultūros ir sporto paslaugų kokybę bei pasiekiamumą (02-02), Pagerinti kultūros paslaugų kokybę ir pasiekiamumą (02-03), Plėtoti gyventojų poreikius atitinkančią kultūros, laisvalaikio ir sporto infrastruktūrą, pagerinti jos prieinamumą (02-04), įgyvendinimo.	
Programos įgyvendinimas leido sudaryti sąlygas asmenims, dalyvaujantiems švietimo ir ugdymo procese, mokytis ir tobulinti savo gebėjimus prieinamoje ir kokybiškoje aplinkoje, praturtinti formalųjį švietimą neformaliomis formomis, leidžiančiomis tenkinti saviraiškos poreikius, suformuoti ir įgyvendinti problemų, kylančių ugdymo įstaigose, sprendinius, taip pat prisidėjo prie Šakių rajono savivaldybės kultūrinio savitumo ir identiteto stiprinimo, skatins gyventojų kultūrinį aktyvumą, kultūros tvarumą ir sklaidą, sporto veiklų įgyvendinimą ir sporto infrastruktūros atnaujinimą. 
Programa apėmė 4 uždavinius:
002-01 Didinti švietimo paslaugų prieinamumą;
002-02 Vystyti švietimo kokybę;
002-03 Formuoti sąlygas kultūrinės savimonės ugdymui;
002-04 Sudaryti prielaidas sporto vystymuisi ir gyventojų fizinio aktyvumo didėjimui.

ŠVIETIMO, SPORTO IR KULTŪROS PUOSELĖJIMO PROGRAMOS (002)
2025 METŲ VEIKLOS PLANO UŽDAVINIAI, PRIEMONĖS

2 lentelė. Švietimo, sporto ir kultūros puoselėjimo (kodas 002) programos uždaviniai, priemonės. 
	Programos uždavinio, priemonės kodas ir požymis
	Uždavinio, priemonės pavadinimas

	1
	2

	002-01 (T)
	Uždavinys: Didinti švietimo paslaugų prieinamumą

	002-01-01 (TP)
	Priemonė: Ugdymo įstaigų pasiekiamumo gerinimas

	002-01-02 (TP)
	Priemonė: Integracinių prielaidų specialiųjų poreikių turintiems asmenims vystymas

	002-01-03 (TP)
	Priemonė: Neformalaus ugdymo galimybių didinimas

	002-02 (T)
	Uždavinys: Vystyti švietimo kokybę

	002-02-01 (TP)
	Priemonė: Pedagogų ir švietimo specialistų pasiūlos užtikrinimas

	002-02-02 (TP)
	Priemonė: Ugdymo įstaigų infrastruktūros vystymas ir aplinkos gerinimas

	002-02-03 (TP)
	Priemonė: Švietimo sistemos dalyvių skatinimas ir motyvavimas

	002-02-04 (TP)
	Priemonė: Dalyvavimo specializuotose švietimo ir ugdymo programose didinimas

	002-03 (T)
	Uždavinys: Formuoti sąlygas kultūrinės savimonės ugdymui

	002-03-02 (TP)
	Priemonė: Kultūrinės ir meninės veiklos skatinimas ir jos prieinamumo didinimas

	002-03-03 (TP)
	Priemonė: Istorinės atminties ir kultūros paveldo prieinamumo ir panaudojamumo didinimas

	002-04 (T)
	Uždavinys: Sudaryti prielaidas sporto vystymuisi ir gyventojų fizinio aktyvumo didėjimui

	002-04-02 (TP)
	Priemonė: Sporto ir aktyvaus laisvalaikio infrastruktūros plėtra


002-01 uždaviniu buvo siekiama užtikrinti, kad švietimo ir ugdymo paslaugos būtų prieinamos ir pasiekiamos kiekvienam Šakių rajono savivaldybės gyventojui, kuriam aktuli švietimo veikla, nepriklausomai nuo jo gyvenamosios vietos, socialinės padėties, sveikatos būklės, amžiaus ar kitų veiksnių, galinčių būti tiesioginės ar netiesioginės diskriminacijos pagrindu.
Uždavinio įgyvendinimui buvo skirtos 4 priemonės:
Ugdymo įstaigų pasiekiamumo gerinimas (002-01-01), kurios apimtyje buvo didinamas geografinis ugdymo paslaugų prieinamumas, užtikrinant, kad kiekvienas mokinys galėtų patogiai pasiekti švietimo įstaigą saugiai ir laiku, nepriklausomai nuo jo gyvenamosios vietos. Priemonė apėmė tokias veiklas Mokinių pavėžėjimo programa, Mokinius vežančių mokyklų autobusų išlaikymo programa ir pan.;
Integracinių prielaidų specialiųjų poreikių turintiems asmenims vystymas (002-01-02), kurios apimtyje buvo numatoma plėsti integralaus ir įtraukaus švietimo praktikas, suteikiant sąlygas mokytis visiems norintiems ir galintiems atitinkamo amžiaus vaikams, nepriklausomai nuo jų poreikių ar socialinės padėties, tokių paslaugų, kaip švietimo pagalbos teikimas, dėka mažinant šių vaikų ilgalaikės socialinės dezintegracijos rizikas. Priemonė apėmė tokias veiklas kaip švietimo pagalbos specialistų pareigybių steigimas, projekto „Ankstyvojo ugdymo užtikrinimas vaikams iš socialinę riziką patiriančių šeimų” įgyvendinimas ir pan.;
Neformalaus ugdymo galimybių didinimas (002-01-03), kurios apimtyje numatoma plėsti Šakių rajono savivaldybės ikimokyklinio ir mokyklinio amžiaus gyventojų švietimo poreikių tenkinimą, išeinančių už formaliųjų ugdymo programų ribų ir turiningo laisvalaikio praleidimo poreikių (organizuojant mokinių vasaros poilsį, finansuojant formaliojo švietimo programas papildančių ir mokinių saviraiškos poreikius tenkinančių programų modulius neformaliojo vaikų švietimo mokyklose, neformaliojo vaikų švietimo programas bendrojo ugdymo švietimo įstaigose). Priemonė apėmė šias veiklas: Vaikų vasaros stovyklų programa, Neformaliojo vaikų švietimo programa, lituanistinio švietimo plėtotė, vaikų vasaros stovyklos, įtraukiant diasporos vaikus, organizavimas;
002-02 uždaviniu buvo siekiama suformuoti adekvačią švietimo paslaugų gavėjų poreikiams ir šiandienos reikalavimams išteklių bazę, apimančią tiek pakankamus (kokybine ir kiekybine prasmėmis) materialinius išteklius ir žmogiškuosius išteklius (apimančius ne tik pakankamą aukštos kompetencijos švietimo specialistų terpę, bet ir pakankamą ekspertizės lygį, leidžiantį diegti, taikyti, plėtoti ir vystyti pažangias ir aktualias švietimo praktikas), didinant švietimo formų įvairovę, taip pat sudaryti motyvacines prielaidas švietimo sistemos lyderiams. 
Uždavinio įgyvendinimui buvo skirtos 4 priemonės: 
Pedagogų ir švietimo specialistų pasiūlos užtikrinimas (002-02-01), kurios apimtyje buvo numatoma užtikrinti švietimo procesų organizavimo ir vyksmo kertinio elemento – pedagogų ir švietimo pagalbos specialistų pakankamumą ir jų aukštą kvalifikaciją. Priemonė apėmė tokias veiklas kaip Mokytojų perkvalifikavimo programą, kvalifikacijos kėlimo kursų švietimo įstaigų vadovams, pavaduotojams, dalykų mokytojams, mokytojams, dirbantiems neformaliojo švietimo srityje organizavimą, dalinį kelionės išlaidų kompensavimą pedagogams ir pan.; 
Ugdymo įstaigų infrastruktūros vystymas ir aplinkos gerinimas (002-02-02), kurios apimtyje buvo numatoma pagerinti ugdymo aplinką Šakių rajono savivaldybės ikimokyklinio ugdymo įstaigose, pagrindinėse mokyklose, gimnazijose ir neformaliojo vaikų švietimo ir formalųjį švietimą papildančio ugdymo mokyklose (atnaujinant ugdymo priemones, įrangą ir baldus, prižiūrint, remontuojant bei išlaikant patalpas ir teritorijas. Priemonė apėmė šias veiklas: Mokymo reikmėms skirtų lėšų naudojimo programą, Ugdymo aplinkos išlaikymo programą, brandos egzaminų vykdymo įrangos švietimo įstaigose atnaujinimą;
Švietimo sistemos dalyvių skatinimas ir motyvavimas (002-02-03), kurios apimtyje buvo numatoma įgyvendinti švietimo sistemos dalyvių motyvavimo priemones siekiant ugdyti švietimo lyderystę ir viešinti geruosius švietimo pavyzdžius. Priemonė apėmė šią veiklą: Renginių organizavimo, mokinių ir darbuotojų skatinimo programą.
Dalyvavimo švietimo plėtros projektuose didinimas (002-02-04), kurios apimtyje buvo numatoma skatinti ir didinti švietimo sistemos subjektų aktyvumą dalyvaujant skirtingo tipo ir pobūdžio programose ir projektuose, orientuotuose į pažangių švietimo sistemos elementų diegimą ir taikymą. Priemonė apėmė tokias veiklas kaip STEAM programos įgyvendinimą, informatikos ir technologinės kūrybos mokymo programą „Vedliai” įgyvendinimą ir pan. 
002-03 uždaviniu siekta sudaryti prielaidas Šakių rajono savivaldybės gyventojų kultūrinės ir meninės saviraiškos poreikių tenkinimui bei kultūrinio pažinimo galimybėms, pagerinti galimybes naudotis paveldo objektais, plėsti kultūrinį bendradarbiavimą, gerinti krašto kultūros įvaizdį. Uždavinio įgyvendinimui buvo skirtos priemonės: Kultūrinės ir meninės veiklos skatinimas ir jos prieinamumo didinimas (002-03-02), kurios apimtyje buvo numatytas kultūros ir meno pasiūlos didinimas ir gerinimas, įtraukiantis tokius elementus kaip kultūros erdvių modernizavimas, kultūros srities darbuotojų kvalifikacijos kėlimas, projektinės veiklos plėtotė ir t. t. Priemonė apėmė tokias veiklas kaip Kultūros paslaugų ir produktų plėtra, Kultūros ir meno darbuotojų kvalifikacijos ir kompetencijų tobulinimas, NVO iniciatyvų skatinimas kultūros srityje, Kultūrinių erdvių atnaujinimas ir plėtra, tradicinių žanrinių renginių ir švenčių organizavimas ir pan.;
Istorinės atminties ir kultūros paveldo prieinamumo ir panaudojamumo didinimas (002-03-03), kurios apimtyje buvo numatyta Šakių rajono savivaldybės teritorijoje esančių kultūros paveldo objektų apsauga, aktualizavimas ir pritaikymas įvairiai kultūrinei veiklai Nekilnojamojo kultūros paveldo apsauga, aktualizavimas ir pritaikymas viešiesiems poreikiams, etnokultūros, nematerialaus kultūros paveldo vertybių ir tautinio paveldo išsaugojimas ir kt. Priemonė apėmė tokias veiklas kaip Zyplių dvaro sodybos parko restauravimas, Sudargo piliakalnių tvarkyba, krašto įžymių žmonių atminimo, įvykių, vietų išsaugojimas ir įamžinimas, etninės kultūros populiarinimo ir etnopaveldo fiksavimo, tyrimo bei kaupimo rėmimas, nekilnojamųjų kultūros vertybių apsaugojimas ir įveiklinimas ir pan.
002-04 uždaviniu buvo siekiama suformuoti prielaidas sporto ir fizinio aktyvumo praktikų įsišaknijimui Šakių rajono savivaldybės gyventojų tarpe sudarant sąlygas Šakių rajono savivaldybės gyventojams naudotis įvairiomis sporto ir fizinio aktyvumo paslaugomis, sporto infrastruktūros objektais. Uždavinio įgyvendinimui buvo skirta priemonė: Sporto ir aktyvaus laisvalaikio infrastruktūros plėtra (002-04-02), kurios apimtyje buvo numatoma vykdyti šią veiklą: bendruomenės fizinio aktyvumo infrastruktūros atnaujinimas ir plėtra.
Programos koordinatorius – Darius Aštrauskas, Šakių rajono savivaldybės administracijos Švietimo, kultūros ir sporto skyriaus vedėjas, tel. +370  345 60 762, el. p. darius.astrauskas@sakiai.lt. Už programą atsakingi asmenys: Ingrida Kasparavičienė, Šakių rajono savivaldybės administracijos Švietimo, kultūros ir sporto skyriaus vyriausioji specialistė, Gintaras Demenius, Šakių rajono savivaldybės administracijos Švietimo, kultūros ir sporto skyriaus vyriausiasis specialistas, Eglė Plančiūnienė, rajono savivaldybės administracijos Švietimo, kultūros ir sporto skyriaus vedėjo pavaduotoja, Asta Kėvelaitytė, rajono savivaldybės administracijos Švietimo, kultūros ir sporto skyriaus vyriausioji specialistė, Inga Navlickienė, rajono savivaldybės administracijos Švietimo, kultūros ir sporto skyriaus vyriausioji specialistė.




SVEIKATOS STIPRINIMO IR SOCIALINĖS INTEGRACIJOS DIDINIMO (003) PROGRAMOS 2025 METŲ VEIKLOS PLANO ATASKAITA

Programa įgyvendino Šakių rajono savivaldybės 2025–2035 metų strateginio plėtros plano 03 tikslo Didinti socialinę gerovę ir šio tikslo uždavinių Paskatinti socialinę integraciją (03-03) ir Pagerinti socialinių paslaugų kokybę ir prieinamumą, padidinti jų įvairovę (03-04) ir Formuoti ir įgyvendinti jaunimo politiką (03-05) įgyvendinimą.
Programos įgyvendinimas užtikrino socialinės paramos teikimą su didžiausiomis socialinėmis problemomis susiduriantiems Šakių rajono savivaldybės gyventojams, ir asmenims, kuriems pagalba reikalinga dėl kitų objektyvių priežasčių, būtiniausių, socialines ir kt. problemas patiriančių asmenų, poreikių tenkinimą, taip pat sudarys prielaidas visų pažeidžiamų asmenų grupių socialinės atskirties mažinimui, minimizuos segregaciją.
Programa apėmė uždavinius:
003-03 Mažinti socialinės dezintegracijos ir skurdo prielaidas;
003-04 Didinti socialinių paslaugų prieinamumą, kokybę ir atitiktį poreikiams.

SVEIKATOS STIPRINIMO IR SOCIALINĖS INTEGRACIJOS DIDINIMO (003) PROGRAMOS 2025 METŲ VEIKLOS PLANO UŽDAVINIAI, PRIEMONĖS

3 lentelė. Sveikatos stiprinimo ir socialinės integracijos didinimo (kodas 003) programos uždaviniai, priemonės.
	Programos uždavinio, priemonės kodas ir požymis
	Uždavinio, priemonės pavadinimas

	1
	2

	003-03 (T)
	Uždavinys: Mažinti socialinės dezintegracijos ir skurdo prielaidas

	003-03-01 (TP)
	Priemonė: Savivaldybės gyventojų užimtumo skatinimas

	003-03-02 (TP)
	Priemonė: Finansinės pagalbos ir materialinės paramos teikimas savivaldybės gyventojams

	003-03-03 (TP)
	Priemonė: Atskiroms socialinėms grupėms prieinamo būsto pasiūlos didinimas

	003-03-04 (TP)
	Priemonė: Tikslinių prevencinių intervencijų vykdymas

	003-03-05 (TP)
	Priemonė: Prielaidų atskirčiai mažinti asmenims su negalia sukūrimas

	003-03-06 (TP)
	Priemonė: Jaunimo socialinės dezintegracijos rizikos mažinimas

	003-04 (T)
	Uždavinys: Didinti socialinių paslaugų prieinamumą, kokybę ir atitiktį poreikiams

	003-04-01 (TP)
	Priemonė: Socialinių paslaugų administravimo ir vadybos gerinimas

	003-04-02 (TP)
	Priemonė: Socialinių paslaugų prieinamumo užtikrinimas

	003-04-03 (TP)
	Priemonė: Inovatyvių socialinių paslaugų ir aktualių formų plėtojimas


003-03 uždaviniu buvo siekiama administracinėmis, finansinėmis, infrastruktūrinėmis ir kt. priemonėmis sumažinti Šakių rajono savivaldybės gyventojų ir jų grupių socialinės atskirties riziką, padedant jiems išspręsti socialines problemas ir jų apraiškas bei (re)integruotis į visuomenę neteikiant jiems institucinių arba bendruomeninių paslaugų, t. y. sudarant sąlygas ir padedant gyventojams dėl patiriamų sunkumų neatsiskirti nuo visuomenės.
Uždavinio įgyvendinimui buvo skirtos 6 priemonės:
Savivaldybės gyventojų užimtumo skatinimas (003-03-01), kurios apimtyje buvo numatoma suteikti galimybę Šakių rajono savivaldybės gyventojams, iškritusiems iš darbo rinkos į ją sugrįžti. Priemonė apėmė tokias veiklas kaip užimtumo didinimo programų įgyvendinimas, Užimtumo veiklų organizavimas, didinant socialiai pažeidžiamų asmenų integracija į visuomenę ir pan.;
Finansinės pagalbos ir materialinės paramos teikimas savivaldybės gyventojams (003-03-02), kurios apimtyje buvo numatoma garantuoti reikalingos piniginės ir nepiniginės socialinės paramos teikimą įvairioms socialinėms žmonių grupėms, taip pat vykdyti kompensacijų teikimą ir pan. Priemonė apėmė tokias veiklas kaip socialinių pašalpų rajono gyventojams mokėjimas, išmokų vaikui skyrimas ir mokėjimas, globos (rūpybos) išmokų ir jų tikslių priedų mokėjimas, finansinės pagalbos teikimo Šakių rajono savivaldybės seniūnijų gyventojams užtikrinimas, kompensacijų už transporto išlaidas, šildymą, geriamąjį vandenį mokėjimas, „Materialinio nepritekliaus mažinimo programos“ įgyvendinimas ir pan.;
Atskiroms socialinėms grupėms prieinamo būsto pasiūlos didinimas (003-03-03), kurios apimtyje numatoma padidinti Šakių rajono savivaldybės socialinio būsto fondą, siekiant išplėsti galimybes apsirūpinti būstu asmenims ir šeimoms, turintiems teisę į socialinio būsto nuomą. Priemonė apima tokias veiklas kaip socialinio būsto paslaugų rajono gyventojams teikimas, būstų nuoma iš fizinių ir juridinių asmenų ir pan.;
Tikslinių prevencinių intervencijų vykdymas (003-03-04), kurios apimtyje buvo numatoma įgyvendinti priemones, orientuotas į neigiamų socialinės plotmės reiškinių (pvz., smurto artimoje aplinkoje), prevenciją. Priemonė apėmė tokias veiklas kaip smurto artimoje aplinkoje prevenciją, lygių galimybių užtikrinimo veiksmų plano įgyvendinimą, kovos su prekyba žmonėmis programos vykdymą ir pan.;
Įgyvendinant tikslines prevencines intervencijas, organizuoti, Smurto artimoje aplinkoje ir Kovos su prekyba žmonėmis komisijų posėdžiai, kurių metu priimti sprendimai dėl prevencinių priemonių įgyvendinimo. Parengti, užsakyti ir išplatinti informaciniai plakatai bei lankstinukai, vykdyta jų sklaida institucijose, bendruomenėse ir seniūnijose. Parengtas informacinis stendas, vykdytas viešinimas Šakių rajone, surengti mokymai „Prekybos vaikais aukų atpažinimas ir pagalbos teikimas“, organizuotas prevencinis renginys „Saugi šeima – saugus aš“ skirtas mokinių sąmoningumui smurto prevencijos srityje didinti. Minint Tarptautinę kovos prieš moterų prievartą dieną, įgyvendinta iniciatyva „16 aktyvizmo dienų prieš smurtą prieš moteris“, surengta konferencija. Įgyvendinant Lygių galimybių užtikrinimo veiksmų planą vadovaujantis Lietuvos Respublikos socialinės apsaugos ir darbo ministerijos parengtu Moterų ir vyrų lygių galimybių 2026–2028 metų veiksmų plano projektu bei siekiant užtikrinti nuoseklų lygių galimybių politikos įgyvendinimą parengtas rajone Lygių galimybių užtikrinimo 2026–2028 metų veiksmų planas.
Prielaidų atskirčiai mažinti asmenins su negalia sukūrimas (003-03-05), kurios apimtyje buvo numatoma suformuoti prielaidas asmenims, turintiems judėjimo ar kt. negalią, laisvai funkcionuoti ir tenkinti poreikius jų asmeninėje ir viešoje aplinkoje. Priemonė apėmė tokias veiklas kaip viešosios aplinkos pritaikymas asmenų su negalia poreikiams, asmeninės pagalbos teikimo organizavimas, būsto aplinkos pritaikymas asmenims su negalia ir pan.;
Jaunimo socialinės dezintegracijos rizikos mažinimas (003-03-06), kurios apimtyje numatyta užtikrinti Šakių rajono savivaldybės jaunimo iškritimo iš visuomenės tikimybės minimizavimą, suformuojat jiems būtiną ir jų poreikius atitinkančią socialinę terpę, leidžiančią ugdyti teigiamus socialinius ir bendruomeninius įgūdžius ir pasireikšti teigiamoms visuomenėje aktualioms savybės, pvz., lyderystei. Priemonė apėmė šias veiklas: jaunimo iniciatyvų skatinimas ir palaikymas, socialinių stipendijų skyrimas jaunimui.
003-04 uždaviniu buvo siekiama Šakių rajono savivaldybėje sukurti pakankamos aprėpties, prieinamumo, kokybės, veiksmingumo ir diversifikuotumo bendrųjų ir specialiųjų socialinių paslaugų sistemą, gebančią reaguoti į skirtingus socialinę riziką patiriančių ir/ar savimi (laikinai) negalinčių pasirūpinti asmenų, jų grupių poreikius ir padėsiančią jiems efektyviai spręsti esamas problemas (mažinti šių problemų neigiamas apraiškas) ir (esant galimybei) (re)integruotis į visuomenę.
Uždavinio įgyvendinimui buvo skirtos 3 priemonės:
Socialinių paslaugų administravimo ir vadybos gerinimas (003-04-01), kurios apimtyje buvo numatoma didinti socialinių paslaugų efektyvumą kiekviename jų etape. Priemonė apėmė tokias veiklas kaip socialinių paslaugų poreikio nustatymo tobulinimas, socialinių darbuotojų išlaikymas ir kvalifikacijos kėlimas ir pan.;
Socialinių paslaugų prieinamumo užtikrinimas (003-04-02), kurios apimtyje buvo numatoma užtikrinti sklandų įvairių socialinių paslaugų teikimą ir tęstinumą vykdant socialinių paslaugų įstaigų darbo koordinavimą, išlaikymą ir kt., skatinti skirtingų socialinių grupių integraciją į visuomenę teikiant būtinas socialines paslaugas – socialinės rizikos šeimų priežiūra, socialinių paslaugų teikimas asmenims su negalia, senyvo amžiaus asmenims ir kt. Priemonė apėmė tokias veiklas, kaip socialinės priežiūros ir socialinės globos paslaugų teikimas institucijoje ir / ar namuose, vaikų dienos centrų tinklo finansavimas, socialinės reabilitacijos asmenims su negalia bendruomenėje organizavimas, specialaus transporto paslaugų asmenims su negalia teikimas, koordinuotos pagalbos vaikui ir šeimai teikimas ir pan.;
Inovatyvių socialinių paslaugų ir aktualių formų plėtojimas (003-04-03). Priemonė apėmė tokią veiklą kaip naujų socialinių globėjų paieška ir rengimas.
Programos koordinatorius: Daiva Pilypaitytė, Šakių rajono savivaldybės administracijos Socialinės paramos skyriaus vedėja, tel. +370 345 66 102, el. p. daiva.pilypaityte@sakiai.lt.
Už programą atsakingi asmenys: Aistė Būdvytienė, Šakių rajono savivaldybės administracijos Socialinės paramos skyriaus vyriausioji specialistė, Judita Ambrasienė, Šakių rajono savivaldybės administracijos jaunimo reikalų koordinatorė (patarėja), Daiva Danielė, Šakių rajono savivaldybės administracijos vyriausioji specialistė (tarpinstitucinio bendradarbiavimo koordinatorė), Milda Savukaitienė, savivaldybės administracijos Socialinės paramos skyriaus vyriausioji specialistė, Jolita Žemaitienė, savivaldybės administracijos Socialinės paramos skyriaus vyriausioji specialistė, Edita Macevičiūtė-Orentienė, savivaldybės administracijos Socialinės paramos skyriaus vyresnioji specialistė, Ugnė Mikštienė, savivaldybės administracijos Socialinės paramos skyriaus vyresnioji specialistė, Rima Valaitienė, savivaldybės administracijos Socialinės paramos skyriaus socialinė darbuotoja, Sonata Černauskienė, savivaldybės administracijos Socialinės paramos skyriaus specialistė, Audronė Matusienė, Socialinės paramos skyriaus nedirbančių asmenų atvejo vadybininkė, Sonata Gruzdaitienė, savivaldybės administracijos Biudžeto, turto ir strateginio planavimo skyriaus vyriausioji specialistė.

Programa įgyvendino Šakių rajono savivaldybės 2025–2035 metų strateginiu plėtros plano 04 tikslo Stiprinti vietos savivaldą ir šio tikslo uždavinius Užtikrinti Savivaldybės teikiamų paslaugų efektyvumą ir pagerinti veiklos valdymą (04-01), Įgyvendinti gero valdymo principus ir vykdyti efektyvią komunikaciją (04-02), Padidinti nevyriausybinio sektoriaus įtrauktį į viešąjį valdymą (04-03) ir Užtikrinti efektyvią ekstremalių situacijų prevenciją ir valdymą, padidinti gyventojų saugumą (04-04) įgyvendinimo.
Programos įgyvendinimas užtikrino Šakių rajono savivaldybės institucijų ir administravimo subjektų finansinių, administracinių ir žmogiškųjų išteklių priskyrimą, paskirstymą, panaudojimą, kontrolę ir tobulinimą siekiant nustatytų tikslų, įgyvendinant funkcijas ir tenkinant Šakių rajono savivaldybės gyventojų, ūkio subjektų ir Valstybės poreikius.
Programos įgyvendinimas lėmė ne tik funkcionalumo užtikrinimą ir savivaldybės savarankiškųjų bei valstybės perduotų  funkcijų atlikimą ir teisės aktų nuostatų išpildymą, viešojo(-ųjų) intereso(-ų) tenkinimą, bet ir viešojo sektoriaus valdymo, administravimo ir funkcionavimo kokybės ir atitikties suinteresuotų šalių (pirmiausia, Šakių rajono savivaldybės gyventojų) poreikiams bei lūkesčiams didėjimą. 
Programa apėmė 2 uždavinius:
004-01 Užtikrinti savivaldybės funkcijų ir įsipareigojimų vykdymą;
004-02 Gerinti viešojo valdymo praktiką.

VALDYMO PROGRAMOS (004) 2025 METŲ VEIKLOS PLANO UŽDAVINIAI, PRIEMONĖS

4 lentelė. Valdymo (kodas 004) programos uždaviniai, priemonės.
	Programos uždavinio, priemonės kodas ir požymis
	Uždavinio, priemonės pavadinimas



	1
	2

	004-01 (T)
	Uždavinys: Užtikrinti savivaldybės funkcijų ir įsipareigojimų vykdymą

	004-01-01 (TP)
	Priemonė: Finansinių ir turtinių įsipareigojimų vykdymo užtikrinimas

	004-01-02 (TP)
	Priemonė: Savivaldybės valdymo ir funkcionalumo užtikrinimas

	004-02 (T)
	Uždavinys: Gerinti viešojo valdymo praktiką

	004-02-01 (TP)
	Priemonė: Savivaldos efektyvumo didinimas ir pažangių formų taikymas

	004-02-02 (TP)
	Priemonė: Savivaldybės veiklos žinomumo ir valorizavimo didinimas

	004-02-03 (TP)
	Priemonė: Bendruomenių ir nevyriausybinio sektoriaus įsitraukimo į savivaldą skatinimas

	004-02-04 (TP)
	Priemonė: Administracinės naštos priemonių įgyvendinimas (priemonių planas)


004-01 uždaviniu buvo siekiama sudaryti sąlygas Savivaldybei teisės aktais priskirtų funkcijų vykdymui ir įgyvendinti šias funkcijas bei užtikrinti Savivaldybės finansinių ir turtinių pareigų bei teisių tinkamą įgyvendinimą. 
Uždavinio įgyvendinimui buvo skirtos 2 priemonės:
Finansinių ir turtinių įsipareigojimų vykdymo užtikrinimas (004-01-01), kurios apimtyje buvo siekiama įvykdyti prisiimtus finansinius įsipareigojimus bei sudaryti galimybę finansuoti iš anksto negalimas suplanuoti išlaidas, taip pat tinkamai valdyti ir administruoti Savivaldybės žinioje esantį turtą. Priemonė apėmė tokias veiklas kaip paskolų grąžinimas ir paskolų palūkanų mokėjimas, savivaldybės turto vertinimo organizavimas, valstybinės žemės sklypų realizavimo pajamų administravimas ir pan.;
Savivaldybės valdymo ir funkcionalumo užtikrinimas (004-01-02), kurios apimtyje buvo siekiama užtikrinti Savivaldybės funkcijų atlikimą, įskaitant išteklių, būtinų šių funkcijų atlikimui, priskyrimą. Priemonė apėmė tokias veiklas kaip Savivaldybės tarybos ir vykdomosios institucijos bei Savivaldybės administracijos darbo ir funkcionalumo užtikrinimas (apimant išteklių skyrimą ne tik einamosioms užduotims atlikti (finansinis, ūkinis bei materialinis aptarnavimas), bet ir funkcionalumo tobulinimui, pvz., gebėjimų stiprinimui ir kompetencijų tobulinimui, įskaitant Savivaldybės darbuotojų administracinių gebėjimų ekstremalioms situacijoms valdyti tobulinimui), Savivaldybės biudžetinių ir viešųjų įstaigų poreikio specialistams užtikrinimas ir pan. 
004-02 uždaviniu buvo siekiama organizuoti Savivaldybės veiklą vadovaujantis šiuolaikiniais vadybos principais diegiant ir plečiant inovatyvius viešojo administravimo ir viešųjų paslaugų valdymo įrankius, procesus ir formas, taikytinus Savivaldybės praktikoje, tobulinant teikiamų paslaugų organizavimo ir suinteresuotų šalių (Savivaldybės gyventojų ir ūkio subjektų) aptarnavimo procesus. 
Uždavinio įgyvendinimui buvo skirtos 4 priemonės:
Savivaldos efektyvumo didinimas ir pažangių formų taikymas (004-02-01), kurios apimtyje numatoma plėsti informacinių technologijų ir skaitmeninių įrankių naudojimą ir gerinti vidinius organizacinius procesus. Priemonė apima tokias veiklas kaip Savivaldybės administracijos teikiamų elektroninių ir skaitmenizavimo paslaugų ir įrankių plėtra, vartotojų skatinimas naudotis elektroninėmis Savivaldybės teikiamomis paslaugomis, vidinės komunikacijos Savivaldybėje gerinimas, organizacinės kultūros gerinimas, antikorupcinio sąmoningumo dindinimo priemonių įgyvendinimas ir pan.;
Savivaldybės veiklos žinomumo ir valorizavimo didinimas (004-02-02), kurios apimtyje buvo numatoma didinti savivaldybės matomumą ir žinomumą, aktualios viešosios informacijos apie Savivaldybę sklaidą bei plėtoti visų suinteresuotų šalių informuotumą apie savivaldybės veiklą. Priemonė apėmė tokias veiklas kaip reprezentacijų organizavimas ir dalyvavimas švenčių ir renginių organizavime ir pan.;
Bendruomenių ir nevyriausybinio sektoriaus įsitraukimo į savivaldą skatinimas (004-02-03), kurios apimtyje buvo numatoma skatinti pilietiškumą ir bendruomeniškumą per savivaldybės gyventojų ir jas jungiančių organizacijų įgalinimą ir įsitraukimą į viešųjų problemų sprendimą, tokiu būdu įgyvendinant subsidiarumo principą. Priemonė apėmė tokias veiklas gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti veiklą, įgyvendinimas, konsultavimo su visuomene mechanizmo plėtojimas, nevyriausybinių organizacijų plėtros ir bendradarbiavimo su savivalda skatinimas, dalyvaujamojo biudžeto modelio plėtojimas ir pan.
Įgyvendinant veiklą gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, 2025 m. skirta lėšų dviem dalyvaujamojo biudžeto projektams daugiausiai gyventojų balsų surinkusiai iniciatyvai Lekėčių seniūnijoje (prie tvenkinio sukurta nauja poilsio ir aktyvaus laisvalaikio erdvė) bei antrajai vietai balsavime užėmusiai iniciatyvai Žvirgždaičių seniūnijoje (įrengtas sporto aikštyno apšvietimas);
Administracinės naštos priemonių įgyvendinimas (004-02-04), kurios apimtyje buvo numatoma kontroliuoti administracinius savivaldybės funkcijų atlikimo ir paslaugų teikimo kaštus bei diegti sprendinius, leisiančius atlikti funkcijas ir teikti paslaugas efektyvesniu būdu. Priemonė apėmė tokias veiklas kaip administracinės naštos mažinimas diegiant naujas ir tobulinant veikiančias informacines sistemas, licencijas, leidimus ir pažymas išduoti per trumpesnį laiką, nelaukiant, kol sueis teisės aktuose nustatytas terminas, teisės aktų sukeliamos administracinės naštos stebėsenos užtikrinimas ir pan.
Programos koordinatorius: Šakių rajono savivaldybės administracijos Apskaitos skyriaus vedėja Vitalija Tumienė, tel. +370 345 60 770, el. paštas vitalija.tumiene@sakiai.lt. 
Už programą atsakingi asmenys: Rita Vaičiūnienė, Šakių rajono savivaldybės administracijos Bendrųjų reikalų skyriaus vedėja, Jūratė Šneideraitienė, Šakių rajono savivaldybės administracijos Teisės, personalo ir civilinės metrikacijos skyriaus vedėja, Vilija Tamošaitienė, Šakių rajono savivaldybės administracijos Biudžeto, turto ir strateginio planavimo skyriaus vyriausioji specialistė, Renata Maciukevičienė, Šakių rajono savivaldybės administracijos Biudžeto, turto ir strateginio planavimo skyriaus vyriausioji specialistė, Sonata Gruzdaitienė, Šakių rajono savivaldybės administracijos Biudžeto, turto ir strateginio planavimo skyriaus vyriausioji specialistė, Irmunda Čepulionienė, Šakių rajono savivaldybės administracijos Biudžeto, turto ir strateginio planavimo skyriaus vyriausioji specialistė, Jolita Matusevičienė, Šakių rajono savivaldybės vyriausioji specialistė (už korupcijai atsparios aplinkos kūrimą), Asta Kėvelaitytė, Švietimo, kultūros ir sporto skyriaus vyriausioji specialistė, Martynas Remeikis, Ūkio ir investicijų skyriaus vedėjas.

